**megállapodás**

1. **számú módosítása**

**a Hévíz Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről**

amely létrejött egyrészről a

**Hévíz Város Önkormányzat**

székhelye: 8380 Hévíz, Kossuth Lajos utca 1.

képviseli: Papp Gábor polgármester

törzsszáma: 734378

adóigazgatási azonosító száma: 15734374-2-20

bankszámlaszáma: 11749039-15432429

KSH statisztikai számjele: 15734374-8411-321-20

mint Átadó (a továbbiakban: **Önkormányzat**),

valamint a

**Nagykanizsai Tankerületi Központ**

székhelye: 8800 Nagykanizsa, Vécsey u. 6.

képviseli: Magyar Ferenc Tankerületi Központ igazgató

adóigazgatási azonosító száma: 15835327-2-20

Előirányzat-felhasználási keretszámla száma: 10049006-00336963-00000000

ÁHT azonosítója: 361773

KSH statisztikai számjele: 15835327-8412-312-20

mint átvevő (a továbbiakban: **Átvevő**)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról.

Az Nkt. 99/H. § (1) bekezdése szerint 2016. december 31-én a települési önkormányzat által működtetett köznevelési intézmény köznevelési feladatainak ellátását szolgáló minden települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe került.

Az Nkt. 99/G. § (2) bekezdése szerint 2017. január 1-jével a tankerületi központ foglalkoztatotti állományába kerültek a működtető önkormányzat által irányított költségvetési szervnél a tankerületi központ által fenntartott köznevelési intézmény működtetését és a működtetéshez kapcsolódó funkcionális feladatokat ellátó köztisztviselők, közalkalmazottak, munkavállalók, ha - a munkaviszonyban foglalkoztatottak kivételével - megfelelnek a 2016. december 31-én betöltött munkakörükre vonatkozóan a közszolgálati tisztviselőkről szóló törvényben, a közalkalmazottak jogállásáról szóló törvényben és végrehajtási rendeleteikben meghatározott képesítési előírásoknak.

Az Nkt. 99/H. § (1) bekezdése alapján a 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe került. A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

Önkormányzat és Átvevő egymással 2016. december 06. napján megállapodást kötöttek a Hévíz Város Önkormányzat által működtetett köznevelési intézmények állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről a Hévíz 1089/2/A/1. hrsz-ú (Hévízi Illyés Gyula Általános Iskola és Alapfokú Művészeti Iskola), valamint a Hévíz 1403/2/A/1. hrsz-ú (Hévízi Bibó István Gimnázium és Kollégium) intézmények/ingatlanok vonatkozásában.

A Megállapodás rögzítette a működtetésre átadásra kerülő ingatlanok és ingóságok teljes körét, a feladatok, a létszám átadás-átvételének és a vagyon ingyenes vagyonkezelésbe adásának személyi, tárgyi, dologi feltételeit.

**A SZERZŐDÉS TÁRGYA**

Hévíz Város Önkormányzat Képviselő-testülete a 193/2023. (XI. 30.) számú határozatában akként döntött, hogy az önkormányzat és a Nagykanizsai Tankerületi Központ között 2016. december 06. napján a

a) az Illyés Gyula Általános Iskola sportcsarnoka (Hévíz 1089/1. hrsz.),

b) a Bibó István Gimnázium kollégiuma (Hévíz 1070. hrsz.),

c) Bibó István Gimnázium sportcsarnoka (Hévíz 1403/2/A/2. hrsz.), valamint a

c) Bibó István Gimnázium Vörösmarty utcai épülete (Hévíz 1403/1. hrsz.)

vonatkozásában létrejött használati szerződés és az ehhez kapcsolódó közüzemi költségek megosztására vonatkozó 2024. június 30. napjával felmondja. A Képviselő-testület a 62/2024. (IV. 26.) számú határozatában a döntését a szerződések közös megállapodással történő megszűntetésére módosította 2024. augusztus 31.-ei hatállyal.

Fentieknek megfelelően a 2016. december 06. napján kelt megállapodás kiegészítésre kerül a Képviselő-testületi határozatokban nevezett ingatlanokkal. Szerződő felek közös akaratnyilvánítással kijelentik, hogy a nevezett ingatlanok az Átvevő kizárólagos vagyonkezelésébe kerülnek, és a köznevelési közfeladat ellátását szolgáló ingatlan és ingó vagyonelemekre jelen megállapodással egyidejűleg vagyonkezelői jogot keletkeztető külön vagyonkezelési szerződést kötnek.

Szerződő felek kijelentik, hogy Átvevő az ingatlanokat eddig is feladatellátásához folyamatosan használta, ezért az ingatlanok külön eljárásban történő átadása nem szükséges.

Szerződő felek kijelentik továbbá, hogy jelen szerződéssel foglalkoztatotti átadás-átvételi eljárás nem történik.

Szerződő felek megállapodnak, hogy a 2016. december 06. napján kelt megállapodás kiegészítésre kerül a következő, működtetésre átadásra kerülő ingatlanokkal, így a megállapodás IV. pontjának táblázat az alábbiak szerint módosul:

|  |  |  |  |
| --- | --- | --- | --- |
| **Sor szám** | **Ingatlan címe (irányítószám település, cím)** | **Helyrajzi szám** | **Érintett köznevelési intézmény neve** |
| 1. | 8380 Hévíz, Kossuth Lajos u. 2. 1. ajtó | 1089/1. | Hévízi Illyés Gyula Általános Iskola és Alapfokú Művészeti Iskola |
| 2. | 8380 Hévíz, Rózsa köz 7. | 1070. | Hévízi Bibó István Gimnázium és Kollégium kollégiuma |
| 3. | 8380 Hévíz, Park u. 9. 2. ajtó | 1403/2/A/2. | Hévízi Bibó István Gimnázium és Kollégium sportcsarnoka |
| 4. | 8380 Hévíz, Vörösmarty u. 25. | 1403/1. | Hévízi Bibó István Gimnázium és Kollégium Vörösmarty utcai épülete |

Az átadás-átvétel időpontját megelőzően keletkezett követelések és vállalt kötelezettségek az átadás-átvétel időpontjáig az Önkormányzatot illetik meg, illetve terhelik.

Mindazon kötelezettségekért, melyek az átadás-átvétel időpontját megelőzően az Önkormányzat érdekkörében keletkeztek, és jelen megállapodás megkötésének időpontjában még nem ismertek, illetve jelen megállapodás mellékleteiben bármely más okból nem kerültek megjelenítésre, az Önkormányzat köteles helyt állni.

Az Önkormányzat tájékoztatja az Átvevőt minden olyan körülményről, veszélyről, illetve lehetőség számbavételéről, amely az adott köznevelési intézmények működését, működtetését érdemben befolyásolhatja, valamint az eredményes feladatellátáshoz szükséges további tényekről, körülményekről.

**EGYÉB RENDELKEZÉSEK**

1. A szerződést a Felek kizárólag írásban jogosultak módosítani vagy kiegészíteni.
2. Kapcsolattartók kijelölése: Felek kapcsolattartókat jelölnek ki, akik a jelen szerződés módosítással összefüggő teendőket egyeztetik, illetve gondoskodnak a lebonyolítással kapcsolatos döntések előkészítéséről.

Kapcsolattartók kijelölése:

Hévíz Város Önkormányzat kapcsolattartója:

dr. Keserű Klaudia jogász

Tel.: +36 83/500-855

E-mail: keseru.klaudia@hevizph.hu

Nagykanizsai Tankerületi Központ kapcsolattartója:

Horváth Tamás kijelölt gazdasági vezető

Tel.: +36-20/420-4222

E-mail: tamas.horvath2@klik.gov.hu

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a Keszthelyi Járásbíróság, illetőleg a Zalaegerszegi Törvényszék kizárólagos illetékességét kötik ki.
2. A szerződésre egyebekben a Ptk. előírásai az irányadók.
3. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Felek kijelentik, hogy az átadás-átvételhez kapcsolódó intézkedések végrehajtása során a vonatkozó jogszabályi rendelkezéseket figyelembe véve, jóhiszeműen, együttműködve járnak el. Felek a megállapodást együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Kelt: Hévíz, 2024. augusztus ….

|  |  |
| --- | --- |
| **Hévíz Város Önkormányzat**  **képviseli: Papp Gábor polgármester** | **Nagykanizsai Tankerületi Központ**  **képviseli: Magyar Ferenc**  **Tankerületi Központ igazgató** |
| pénzügyileg ellenjegyzem:    Szintén László  Hévízi Polgármesteri Hivatal  közgazdasági osztályvezető  Ellenjegyzem:  …………………………………………….  Dr. Tüske Róbert  jegyző | pénzügyileg ellenjegyzem:    Horváth Tamás  Nagykanizsai Tankerületi Központ  kijelölt gazdasági vezető  jogilag ellenjegyzem:    ……………………………………………. |