**VAGYONKEZELÉSI szerződés**

1. **SZÁMÚ MÓDOSÍTÁSA**

amely létrejött egyrészről a

**Hévíz Város Önkormányzat**

székhelye: 8380 Hévíz, Kossuth Lajos utca 1.

képviseli: Papp Gábor polgármester

törzsszáma: 734378

adóigazgatási azonosító száma: 15734374-2-20

bankszámlaszáma: 11749039-15432429

KSH statisztikai számjele: 15734374-8411-321-20

mint Átadó (a továbbiakban: **Önkormányzat**), valamint a

**Nagykanizsai Tankerületi Központ**

székhelye: 8800 Nagykanizsa, Vécsey u. 6.

képviseli: Magyar Ferenc Tankerületi Központ igazgató

adóigazgatási azonosító száma: 15835327-2-20

Előirányzat-felhasználási keretszámla száma: 10049006-00336963-00000000

ÁHT azonosítója: 361773

KSH statisztikai számjele: 15835327-8412-312-20

mint Átvevő (a továbbiakban: **Átvevő**)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

„A nemzeti köznevelésről” szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

Az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Az Nkt. 99/H. § (1) bekezdése szerint 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerülT.

A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

Felek az Nkt. 99/H. § (3) bekezdése alapján átadás-átvételi megállapodást kötöttek, melyben meghatározták az Átvevő ingyenes vagyonkezelésébe kerülő ingó és ingatlan vagyonelemek körét.

A szerződés tárgyát képező vagyonelemek vagyonkezelői joga gyakorlásának szabályait a Felek a 2016. december 06. napján kelt vagyonkezelési szerződésben határozták meg.

**A SZERZŐDÉS TÁRGYA**

Hévíz Város Önkormányzat Képviselő-testülete a 193/2023. (XI. 30.) számú határozatában akként döntött, hogy az önkormányzat és a Nagykanizsai Tankerületi Központ között 2016. december 06. napján a

1. az Illyés Gyula Általános Iskola sportcsarnoka (Hévíz 1089/1. hrsz.),
2. a Bibó István Gimnázium kollégiuma (Hévíz 1070. hrsz.),
3. Bibó István Gimnázium sportcsarnoka (Hévíz 1403/2/A/2. hrsz.), valamint a
4. Bibó István Gimnázium Vörösmarty utcai épülete (Hévíz 1403/1. hrsz.)

vonatkozásában létrejött használati szerződés és az ehhez kapcsolódó közüzemi költségek megosztására vonatkozó 2024. június 30. napjával felmondja. A Képviselő-testület a 62/2024. (IV. 26.) számú határozatában a döntését a szerződések közös megállapodással történő megszűntetésére módosította 2024. augusztus 31.-ei hatállyal.

Fentieknek megfelelően a 2016. december 06. napján kelt vagyonkezelési szerződés kiegészítésre kerül a Képviselő-testületi határozatokban nevezett ingatlanokkal. Szerződő felek közös akaratnyilvánítással kijelentik, hogy a nevezett ingatlanok az Átvevő kizárólagos vagyonkezelésébe kerülnek.

Szerződő felek kijelentik, hogy Átvevő az ingatlanokat eddig is feladatellátásához folyamatosan használta, ezért az ingatlanok külön eljárásban történő átadása nem szükséges.

Szerződő felek megállapodnak, hogy a 2016. december 06. napján kelt vagyonkezelési szerződés kiegészítésre kerül a következő ingatlanokkal, így a II./1. pontban foglalt táblázat az alábbiak szerint módosul:

|  |  |  |  |
| --- | --- | --- | --- |
| **Sor szám** | **Ingatlan címe (irányítószám település, cím)** | **Helyrajzi szám** | **Érintett köznevelési intézmény neve** |
| 1. | 8380 Hévíz, Kossuth Lajos u. 2. 1. ajtó | 1089/1. | Hévízi Illyés Gyula Általános Iskola és Alapfokú Művészeti Iskola |
| 2. | 8380 Hévíz, Rózsa köz 7. | 1070. | Hévízi Bibó István Gimnázium és Kollégium kollégiuma |
| 3. | 8380 Hévíz, Park u. 9. 2. ajtó | 1403/2/A/2. | Hévízi Bibó István Gimnázium és Kollégium sportcsarnoka |
| 4. | 8380 Hévíz, Vörösmarty u. 25. | 1403/1. | Hévízi Bibó István Gimnázium és Kollégium Vörösmarty utcai épülete |

Az Átvevő a jelen szerződésben meghatározott ingatlanokra vonatkozó vagyonkezelői jogát az ingatlan-nyilvántartásba bejegyezteti, melyhez az Önkormányzat feltétlen és visszavonhatatlan hozzájárulását adja. Felek megállapodnak, hogy a vagyonkezelői jog ingatlan-nyilvántartásba történő bejegyezéséről, valamint annak esetleges módosításáról, törléséről az Átvevő köteles gondoskodni, az ezzel kapcsolatosan felmerülő mindennemű költséget az Átvevő köteles viselni.

Szerződő felek kijelentik, hogy a 2016. december 16. napján kelt vagyonkezelési szerződés egyéb, a jelen szerződéssel nem érintett pontjai változatlanul hatályban maradnak, és a jelen szerződésben meghatározott ingatlanokra is vonatkoznak.

**EGYÉB RENDELKEZÉSEK**

1. A szerződést a Felek írásban jogosultak módosítani vagy kiegészíteni.
2. Kapcsolattartók kijelölése:

Hévíz Város Önkormányzat kapcsolattartója:

dr. Keserű Klaudia jogász (név, beosztás)

Tel.: +36 83/500-855

E-mail: [keseru.klaudia@hevizph.hu](mailto:keseru.klaudia@hevizph.hu)

Nagykanizsai Tankerületi Központ kapcsolattartója:

Horváth Tamás kijelölt gazdasági vezető

Tel.: +36-20/420-4222

E-mail: [tamas.horvath2@klik.gov.hu](mailto:tamas.horvath2@klik.gov.hu)

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a hatáskörrel rendelkező Keszthelyi Járásbíróság és Zalaegerszegi Törvényszék kizárólagos illetékességét kötik ki.
2. A szerződésre egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók.
3. Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Kelt: Hévíz, 2024. augusztus ….

|  |  |
| --- | --- |
| **Hévíz Város Önkormányzat**  **képviseli: Papp Gábor polgármester** | **Nagykanizsai Tankerületi Központ**  **képviseli: Magyar Ferenc**  **Tankerületi Központ igazgató** |
| pénzügyileg ellenjegyzem:    Szintén László  Hévízi Polgármesteri Hivatal  közgazdasági osztályvezető  Ellenjegyzem:  …………………………………………….  Dr. Tüske Róbert  jegyző | pénzügyileg ellenjegyzem:    Horváth Tamás  Nagykanizsai Tankerületi Központ  kijelölt gazdasági vezető  jogilag ellenjegyzem:    ……………………………………………. |